Vedtægter for Ungdom NOAH

**§1 Navn**

1. Foreningens navn er Ungdom NOAH.

1. Ungdom NOAHs engelske navn er Young Friends of the Earth, Denmark - forkortet YFoE DK.
2. Ungdom NOAH er datterforening til NOAH, men er en selvstændig forening med eget formål, egne vedtægter og egen bestyrelse.
3. Ungdom NOAHs hjemstedskommune er Københavns Kommune.

**§2 Formål**

1. Ungdom NOAH sigter efter at være et forpligtende fællesskab for unge med interesse i miljø og klima.
2. Ungdom NOAH arbejder uafhængigt af partipolitiske, økonomiske og religiøse interesser.
	1. Ungdom NOAH støtter og bakker op om politiske tiltag, der stemmer overens med vores vision\*.
3. Ungdom NOAH arbejder for et bæredygtigt samfund i et harmonisk forhold med naturen. Dvs.:
	1. At værne om jordens ressourcer og økosystemets balance og modarbejde reduktion af biodiversiteten.
	2. At menneskelige aktiviteter ikke skal overskride, hvad naturen kan bære.
	3. At samfundet kun bør benytte naturens ressourcer til det fælles bedste og på bæredygtig vis.
4. Ungdom NOAH ønsker at aktivere både det enkelte individ og samfundet som helhed og at oplyse om kendsgerningen, at jordens miljømæssige bæreevne allerede er overskredet samt nødvendigheden af at handle nu.
5. For at opnå foreningens formål, laver Ungdom NOAH forskellige aktiviteter såsom læringsforløb, udflugter, oplysningsarrangementer, folkekøkkener, manifestationer, organisering og kampagner.

**§3 Medlemskab**

1. I Ungdom NOAH kan man vælge enten at være et aktivt medlem eller et støttemedlem.
2. Alle, der er mellem 15 og 25 år og støtter foreningens formål, kan være aktive medlemmer.
3. Indmeldelse sker skriftligt med angivelse af navn, adresse, fødselsdato, telefonnummer og
email-adresse og cpr. nr.
4. Aktive medlemmer: Medlemsrettigheder gælder kun aktive medlemmer og opnås ved betaling af årligt kontingent. Medlemskabet er gældende fra dagen kontingent betales og det følgende kalenderår.
5. Støttemedlemmer: Alle, som blot ønsker at støtte Ungdom NOAH, dvs. individer i alle aldre, foreninger, institutioner og organisationer, der går ind for foreningens formål, kan desuden blive støttemedlemmer mod betaling af støttebeløb på mindst 100 kr. årligt efter aftale med bestyrelsen.
6. Opsigelse af medlemskab kan ske ved skriftlig henvendelse til Ungdom NOAH på ungdom@noah.dk, eller ved anden direkte henvendelse til bestyrelsen.
7. Indbetaling af kontingent ved opsigelse af medlemskab refunderes ikke.

**§4 Organisering**

1. Generalforsamlingen er Ungdom NOAHs øverste myndighed. Ordinær generalforsamling afholdes én gang årligt i marts eller april. Indkaldelse skal finde sted mindst to uger før afholdelsen.
2. Dagsordenen på den ordinære generalforsamling skal indebære
	1. Valg af dirigent.
	2. Valg af referent.
	3. Godkendelse af dagsorden.
	4. Godkendelse af forretningsorden
	5. Årsberetning og godkendelse af årsberetning.
	6. Fremlæggelse af revideret regnskab og budget (og evt. forslag til kontingent).
	7. Behandling af indkomne forslag.
	8. Godkendelse af bestyrelsens arbejdspapir
	9. Valg til bestyrelse.
	10. Valg af revisor.
	11. Eventuelt.
3. Alle aktive medlemmer er velkomne til generalforsamlingen og er opstillings- og stemmeberettigede.
4. Ved beslutninger på generalforsamlingen skal der tilstræbes konsensusbeslutninger, men flertalsafstemninger kan tages i brug om nødvendigt.
5. Vedtægtsændringer kræver 2⁄3 af stemmerne på generalforsamlingen.
6. Valg til bestyrelsen foregår ved flertalsvalg ved hemmelig afstemning i forbindelse med generalforsamlingen.
7. Til bestyrelsen vælges minimum 3 og maksimum 5 bestyrelsesmedlemmer. Bestyrelsen udpeger et bestyrelsesmedlem som kasserer, men ellers har bestyrelsen en flad struktur.
	1. Kasseren har tegningsret.

1. Bestyrelsen vælges og indsættes for en 1-årig periode til generalforsamlingen. Hvis et bestyrelsesmedlem træder ud, således at der er færre end 3 i bestyrelsen bliver der indkaldt til ekstraordinær generalforsamling.
2. Bestyrelsen er Ungdom NOAHs øverste myndighed mellem generalforsamlingerne.
 a. Bestyrelsen skal holde møde én gang om måneden. Bestyrelsen aftaler selv tidspunktet.

b. 50% af bestyrelsen skal kunne deltage i mødet, før mødet kan afholdes.

1. Bestyrelsen er berettiget til at afskedige medlemmer, som åbenlyst modarbejder Ungdom NOAHs formål eller projekter. Ekskluderede medlemmer har ret til at få eksklusionssagen behandlet på generalforsamling.
2. Ekstraordinær generalforsamling skal afholdes, hvis ⅔ af bestyrelsen eller min. 20% af foreningens aktive medlemmerne kræver det. Ekstraordinær generalforsamling skal indkaldes med mindst 2 ugers varsel.

**§5 Lokalforeninger**

1. Det er Ungdom NOAHs hensigt at blive landsdækkende, med lokalforeninger flere steder i landet.
2. Nye lokalforeninger skal tilslutte sig Ungdom NOAHs formål og godkendes af bestyrelsen. Hvis en lokalforening vurderes til at opfylde kravene, er bestyrelsen forpligtet til at godkende oprettelsen af denne.
3. Krav til lokalforeninger: Alle lokalforeninger er underlagt samme vedtægter som Ungdom NOAH. Lokalforeninger kan frit oprette nye vedtægter, så længe de hverken erstatter eller modstrider Ungdom NOAHs vedtægter.

**§6 Administration og økonomi**

1. Bestyrelsen har ansvaret for forvaltning af foreningens midler.
2. Det er kassérens ansvar at holde bestyrelsen løbende underrettet om økonomi samt at udarbejde regnskab og status til generalforsamlingen.
3. Foreningens budget skal fremlægges og vedtages til generalforsamlingen i foråret.
4. Regnskabsåret følger kalenderåret.

**§7 Foreningens ophør**

1. Ophør af foreningen (Ungdom NOAH) kræver, at forslaget vedtages med mindst ⅘ af de afgivne stemmer til generalforsamlingen.
2. I tilfælde af foreningens ophør tilfalder dens aktiver NOAH.

*Ungdom NOAH’s vedtægter er vedtaget første gang ved Ungdom NOAH’s stiftende generalforsamlingen 30/11 – 16. Revideret ved generalforsamling 4/4 – 2018.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

**Tais Abrahamsson Linne Windfeldt Valling Rasmussen**

**Bestyrelsesmedlem/Kasserer/tegningsberettiget Bestyrelsesmedlem**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_**

**Isabella Larsson Seedorff Izabella Naomi Pedersen**

**Bestyrelsesmedlem Bestyrelsesmedlem**

**-------------------------------------------------------------------------------------------------------------------------------------------**

**\* Vision:**

***Vores vision er en verden, hvor mennesker lever i et harmonisk og bæredygtigt forhold med hinanden og naturen.***

Menneskets forhold med naturen er blevet brudt. Som konsekvens af overforbrug og rovdrift af naturens ressourcer, er grænserne for Jordens bæreevne allerede væsentligt overskredet. En gennemgående ændring af vores livsstil er nødvendig for at sikre fremtidens generationer en sund klode.